runetrust/blame-folketinget-dk huggingface dataset:
Else Theill Sørensen (KF), 2002-11-28:
En udnyttelse, eller man skulle måske i første omgang sige udvikling, af de mange muligheder kræver, at det tillades at forske i stamceller, og størst potentiale vil der være, hvis det tillades at forske i embryonale stamceller. Stamceller bruges allerede i dag til sygdomsbehandling, men det er stamceller udtaget fra f.eks. knoglemarv eller blod, specielt navlesnorsblod, og det er der altså ikke de store etiske problemer i.
Keld Albrechtsen (EL), 2000-11-02:
Der er en stadig voksende pukkel af sager, sagsbehandlingstiden trækker ud og trækker ud, og det er også baggrunden for - hvilket jeg er meget glad for understreges i det forslag til vedtagelse, som ligger her i dag - at Danmark skal gøre alt, hvad vi overhovedet kan for at sikre de økonomiske midler til Menneskerettighedsdomstolen.
Kristian Thulesen Dahl (DF), 2006-10-05:
Der er også kommuner, der bestemt har selvskabte problemer; jeg ved det af erfaring fra mit eget lokalområde, hvor jeg kan se, at kommuner har budgetteret med f.eks. at lave anlæg af et omfang, de slet ikke havde økonomi til, med det resultat, at alle og enhver ved, at uanset om der var kommunalreform eller ej, ville de kommuner stå med et problem i 2007, som de skulle håndtere.
Elisabeth Arnold (RV), 2002-10-08:
Da det Radikale Venstres erhvervspolitiske ordfører ikke kan være til stede, skal jeg på hendes vegne sige, at det Radikale Venstre er positivt indstillet over for det fremsatte forslag. Det er jo en kendt sag, at en meget, meget stor procentdel af den vold, der findes i vores samfund, udspiller sig i værtshusmiljøerne i storbyerne fredag aften og lørdag aften.
Aaja Chemnitz (IA), 2024-05-29:
Vi samarbejder med naalakkersuisut, vores egen regering, som i højere og højere grad tager et større ansvar for, hvad det er for en retning der skal være i Grønland, og den vil vi gerne være med til at understøtte i det daglige her fra Folketinget, og den vil vi gerne arbejde for.
Karin Nødgaard (DF), 2011-12-14:
Finder ministeren, at kommuner, der ofte klager over dårlig økonomi, udnytter skatteborgernes penge optimalt, når der ikke følges op på, om penge til opholdssteder bruges bedst muligt, og om pengene dækker de faktiske udgifter, der er forbundet med en anbringelse?
Aage Frandsen (SF), 1997-10-22:
En af hovedårsagerne til, at man kan forvente en væsentlig forbrugsudvidelse i 1998, er den skattereform, som den nuværende regering sammen med to tidligere partnere sørgede for i 1993, der har givet og vil give mennesker med væsentlige indkomster ganske pæne skattelettelser. Vi har også set, at huspriserne er jobbet op, og derfor har vi været villige til at se på de to ting.
Pernille Skipper (EL), 2017-03-29:
Men er ministeren ikke også enig i, at der er en skæv værdisættelse i vores samfund af det arbejde, som oftest udføres af kvinder, dvs. sundhed, SOSU-arbejde – det er ofte inden for omsorgsarbejdet – og det, man kalder mandejobs, altså at det simpelt hen bliver værdisat skævt i forhold til løn?
Kristian Thulesen Dahl (DF), 2016-12-13:
Det, jeg godt kunne tænke mig at høre statsministeren reflektere lidt over i dag, er, om ikke det er en bekymrende udvikling, hvis man i virkeligheden uden at reflektere nærmere over tingene, simpelt hen fordi man er angst for, hvad det er for en pludselig reaktion, der kan komme via de sociale medier, som det jo foregår på, foretager sig noget, som i virkeligheden kan ødelægge muligheden for at få en mangfoldig diskussion om den samfundsudvikling, som vi ser.
Keld Albrechtsen (EL), 2003-10-23:
Så kommer man med en aftale, så vil man ikke besvare de spørgsmål, der bliver stillet, så siger man, at nu begynder man at forhandle klausul også uden at rådføre sig med Folketinget, og så kommer finansministeren et par dage før denne her debat med sin trussel om at sælge DONG.
Claus Larsen-Jensen (S), 2000-04-26:
Det forekommer mig, at vi har haft temmelig mange møder om nøjagtig det her spørgsmål, og jeg vil bare sige, at uanset om Danmark er med i euroen eller ej med de aftaler, vi har, så følger vi jo trods alt euroen under alle omstændigheder, hvis ikke hr. Frank Dahlgaard vil have flydende kurs, så det er der ingen forskel på.
Finn Sørensen (EL), 2013-05-14:
Som sagt: Formålet med den her debat at få ministerens og også for den sags skyld de andre partiers bud på, hvordan vi kan sikre borgernes retssikkerhed i forbindelse med anklager om socialt bedrageri. Enhedslisten har gennem årene selv og sammen med andre partier fremlagt en lang række konkrete bud på det.
Mai Mercado (KF), 2018-05-04:
Tilsvarende gælder for BPA-ordningen, hvor man jo uden videre kan tage den døgnhjælp, som man har i hverdagen, med på en badeferie til Tyrkiet, og formålet med BPA, nemlig pleje, ledsagelse og overvågning, tilsiger jo netop, at man skal kunne tage hjælpen med sig uden for hjemmet.
Peter Duetoft (CD), 1999-12-16:
Jeg har jo set i pressen, at finanslovaftalerne samlet er blevet kaldt et rødspætteforlig eller et ræverødt forlig, ja, den konservative leder, hr. Bendt Bendtsen, påstod i dagene efter, at finanslovaftalerne var indgået, at CD i dag ligger til venstre for Socialdemokratiet.
Rasmus Horn Langhoff (S), 2016-11-11:
Hvis nu det hele fungerede i dag, havde vi ikke behøvet at fremsætte det her beslutningsforslag, altså hvis det fungerede så godt, at man kunne sige: De voldsramte kvinder, som henvender sig på et krisecenter og har brug for psykologhjælp, kan jo bare blive henvist af en læge, og så kan de selv betale de resterende 40 pct., altså de dér 300-400 kr. i timen, og lige vente, til de kan få en tid.
Per Clausen (EL), 2009-04-15:
Jeg går da ud fra, at de repræsentanter for regeringspartierne, der er her, lytter meget nøje nu, for hr. Morten Østergaard har åbenbart heller ikke fremover tænkt sig at forholde sig til, om noget er lovligt og er i overensstemmelse med internationale konventioner eller ej, for hr. Morten Østergaard er ikke jurist, og derfor kan han ikke gå ind i den debat.
Mogens Jensen (S), 2015-04-28:
Selvfølgelig skal Tyskland have lov at lave lovgivning, hvor de vil udfase deres atomkraft, uden at nogen kan komme og søge erstatning for det, medmindre – og jeg kender ikke til de aftaler, der er indgået – der er indgået en aftale med den investor, som har skullet investere i de her atomkraftværker, som klart berettiger til erstatning, men ellers skal det selvfølgelig ikke være muligt for en investor at komme og anlægge sag.
Per Clausen (EL), 2008-04-10:
Man er godt nok blevet snuppet to gange, og første gang fik man at vide, at den kunne køre for hurtigt, men man har ingenting gjort, så man forstår det ikke, og så vil man faktisk gerne efterfølgende lægge sag an mod det firma, der har solgt én en ulovlig knallert.
Victoria Velasquez (EL), 2022-12-20:
Og som samfund gør det også, at vi får langt mere kvalificerede folk til at udføre de forskellige opgaver, men at man også i forhold til mange af de ting, som ligger uden for arbejdslivet, har nogle gode ting med i bagagen, der gør, at man kan spille konstruktivt ind, og det skal vi selvfølgelig styrke.
Hans Kristian Skibby (DF), 2021-05-05:
F.eks. var Silkeborgmotorvejen overfinansieret med godt halvanden milliard kroner, så vi har faktisk også nogle eksempler på, at det er lykkedes at komme igennem et rigtig godt og sundt udviklingsprojekt, hvor der så ovenikøbet var penge på bunden til at frigøre til andre gøremål derefter.
Søren Søndergaard (EL), 2016-03-02:
Eller vil ordføreren falde tilbage til sin anden og mere, synes jeg, rimelige position, nemlig at der faktisk foregår en meget alvorlig undertrykkelse i Tyrkiet, der gør, at der kan være ganske gode grunde til at flygte fra Tyrkiet og søge asyl i andre lande for at undgå at blive dræbt – som det skete med en chefredaktør for en kurdisk avis så sent som her i forgårs – eller blive fængslet eller chikaneret på anden vis?
Brian Mikkelsen (KF), 2016-01-19:
Nu er det jo et forslag om grundskylden, som handler om, at vi vil sikre den ro og tryghed i maven for børnefamilierne, for de ældre og for folk, som har valgt ikke at investere i deres hus eller lejlighed som et investeringsgode, men som et sted, hvor man kan være med sin familie.
Karina Adsbøl (DD), 2024-03-15:
Så når jeg læser høringssvarene og KL herunder bemærker, at lovændringen vil medføre unødvendig administration for dagtilbudslederne og det pædagogiske personale, og de samtidig netop også anfører, at flere undersøgelser viser, at man i dag anvender digitale redskaber i begrænset omfang, så synes jeg jo bare, at et lovindgreb er overflødigt.
Ida Auken (SF), 2010-01-29:
Det andet spørgsmål er: Er man sikker på, at de penge, man hiver ind i gebyrer fra de grundløse klager, faktisk betaler de ekstra administrationsomkostninger, det her giver, eller er vi nu ved at indføre et nyt ekstra bureaukrati, der i sidste ende kommer til at koste os penge?
Jørn Jespersen (SF), 2000-01-27:
Og det er jo ikke, som den konservative ordfører er inde på, som erstatning for myndighedernes kontrol, men som et supplement til myndighedernes kontrol, sådan at man altså samlet set får endnu bedre styr på problemerne og en endnu bedre oplysning af forbrugerne omkring de forhold, der måtte gøre sig gældende ude i fødevarebutikkerne.
Connie Hedegaard (KF), 2006-12-12:
Landbruget bliver nu behandlet som industri, landbruget får nu 8-årige miljøgodkendelser, landbruget skal nu bruge ny teknologi, der bliver krav om reduktion af lugtgener, der bliver krav om reduktion af ammoniak, det bliver simpelt hen en forudsætning for, at man kan få lov til at udvide og nyetablere sig.
Mikkel Bjørn (DF), 2024-05-15:
Jeg må bare sige, at det signalerer alt det forkerte, når man synes, at små piger helt ned i de mindste klasser skal seksualiseres på en måde, så en varmemester i svømmehallen, en livredder eller en forælder ikke kan komme forbi og se sit eget barn svømme i svømmehallen, fordi der skulle være et eller andet seksuelt mystisk over det.
Alex Vanopslagh (LA), 2022-05-06:
Det er simpelt hen bare borgernes retssikkerhed, som kan afbureaukratiseres væk, så politiet ikke længere skal vente særlig længe på at få en dommerkendelse til at blokere hjemmesider, så politiet ikke behøver en dommerkendelse, hvis de gerne vil overvåge borgernes gps-færden, så myndighederne i højere grad kan afvise mediernes anmodning om aktindsigt, og så man i højere grad kan visitere borgere uden nogen særlig mistanke.
Jan E. Jørgensen (V), 2012-01-17:
Det er dybt uansvarligt at begå kriminalitet, hvor man risikerer at komme i fængsel, når man samtidig har forældreansvaret for et lille barn, men det sker, og i Venstre mener vi ikke, at barnet skal straffes for en forbrydelse, der er begået af barnets far eller mor.
Jeppe Bruus (S), 2021-01-12:
Det sagt, så vil jeg sige, at jeg har savnet at være tilbage i salen her med mine gode kolleger, med de andre retsordførere og andre gode folk fra Retsudvalget, og jeg håber inderligt, at der er nogle, som går op i det her, som sidder og kigger med, for man fornemmer jo, at forhandlingen om en ny lovgivning på det område allerede er gået i gang, og at der rejses nogle spørgsmål i forbindelse med det gode forslag fra Venstre.
Poul Nødgaard (DF), 2000-12-05:
Det kan forundre mig noget, at partiet Venstre anført af hr. Svend Aage Jensby, der har indgået den her aftale med regeringen om, hvordan man tildeler dansk statsborgerskab, ikke har været langt mere opmærksom på, at det er utrolig vigtigt, at Folketinget får de oplysninger, som det nu engang har krav på at få.
Steen Gade (SF), 2009-11-06:
Det kan vi komme tilbage til, da jeg kan høre, at udenrigsministeren måske ikke er klar til, kan man sige, at tage sådan et initiativ, men jeg ville rigtig gerne, at Danmark tog et sådant initiativ og prøvede at finde ud af, hvordan et sådant system kunne bygges op.
Morten Messerschmidt (DF), 2019-10-31:
For selv om man, og det er jo rigtigt, har valgt at fryse hovedparten af kapitlerne, betaler man stadig væk anseelige summer til Tyrkiet i forventningen om, at Tyrkiet som et dygtigt kandidatland indretter sin statsadministration og forvaltning osv. i retning af det, der er europæisk standard eller rettere EU-standarder.
Lars Christian Lilleholt (V), 2017-10-12:
De foreslåede ændringer angår alene søterritoriet, det vil sige den del af farvandet, der i udgangspunktet strækker sig fra kysten og 12 sømil ud svarende til ca. 22 km. Danmarks internationale forpligtelser efter Havretskonventionen forhindrer, at udenrigs-, sikkerheds- og forsvarspolitiske hensyn kan inddrages i forhold til ansøgninger på kontinentalsoklen uden for søterritoriet.
Per Clausen (EL), 2006-10-12:
Men det må jo så betyde, at Venstre, når det nu efterfølgende kan bekræftes, vil være indstillet på – ud over de 750 mio. kr. – at skaffe 75 mio. kr. ekstra, for det kan jo ikke nytte noget, at de der 750 mio. kr., som man går og praler med, i virkeligheden bl.a. skal gå til at finansiere bevillinger, som man ikke viderefører, efter at amterne er fjernet fra området.
Jann Sjursen (KRF), 2002-10-08:
Vi synes også, det er vigtigt, som det nu fremgår af lovforslaget, at man får understreget, at det selvfølgelig skal være en særlig følelsesmæssig belastning for eller krænkelse af de efterladte, som gør, at man kan få udbetalt en godtgørelse. I forhold til den debat, der udspandt sig tidligere omkring godtgørelsens størrelse, vil jeg godt sige, at vi fra Kristeligt Folkepartis side finder, at det er et passende niveau, som godtgørelsen har.
Lars Barfoed (KF), 2004-12-09:
Vi mener, det er fornuftigt, at man nedbringer gælden så hurtigt, som tilfældet er, men det kan ikke være rigtigt, at de mindre virksomheder skal belastes med byrder og derfor ikke kan bidrage med nye arbejdspladser i samme udstrækning som ellers, bare fordi man vil nedbringe gælden noget hurtigere.
Lars Barfoed (KF), 2010-11-24:
Men jeg kan forsikre fru Maja Panduro om og berolige fru Maja Panduro med, tror jeg, at fru Henriette Kjær og jeg normalt taler rigtig meget sammen, og at vi gør rigtig meget for i fællesskab at fortælle befolkningen, hvad Det Konservative Folkeparti står for, og at vi også er enige om, hvad Det Konservative Folkeparti står for.
Kim Behnke (FP), 1998-04-24:
Og dér må jeg sige, at jeg er skuffet over, at hr. Morten Helveg Petersen bare går herop og afspiller den fuldstændig traditionelle radikale sang om, at vi søreme skal værne om landdistrikterne, for der er aldrig kommet et eneste forslag fra det parti om, hvad vi så skal gøre.
Peter Skaarup (DF), 1998-06-24:
Hvis der tænkes på f.eks. ønsket om at have flere folkeafstemninger, behøver det jo faktisk ikke medføre nogen grundlovsændring, og derfor kunne Det Radikale Venstre jo på det punkt bare være med til at stemme for nogle af de forslag, som vi kommer med, om flere folkeafstemninger.
Charlotte Broman Mølbæk (SF), 2024-05-08:
I efteråret afslørede Operation X, hvordan de allermest sårbare med udviklingshandicap blev groft svigtet, og så sent som i marts bragte TV 2 en dokumentar om anbringelsesstedet Nexus, hvor de ansatte brugte alt for meget og alt for voldsom magtanvendelse over for børn og unge.
Jens Joel (S), 2020-11-17:
Der kunne jeg godt tænke mig at spørge, hvad det var, Venstre ville have gjort, altså ud over det, som udenrigsministeren sagde – han fordømte og tog afstand fra det, der skete – og at vi her i Folketinget har stemt igennem, at vi ville være villige til at arbejde for sanktioner, skulle Frankrig ønske det.
Jytte Andersen (S), 1997-12-12:
Jeg vil godt sige, at jeg er enig i, at der bør luges ud i reglerne, så at overflødige regler fjernes, og regeringen har også fortsat som målsætning at lette de administrative byrder for virksomhederne; men det er vigtigt at understrege, at det ikke er alle de administrative byrder, der pålægges virksomhederne, som kan eller skal fjernes.
Simon Emil Ammitzbøll (LA), 2011-05-12:
Den Europæiske Centralbank kom sidste år med nogle beregninger, der viste – hvis man nu ikke er frisk på vores forslag om at halvere selskabsskatten fra 25 pct. til 12,5 pct. – at hvis man sætter selskabsskatten ned med bare et enkelt procentpoint, så vil det i virkeligheden være til gavn for den danske samfundsøkonomi.
Astrid Krag (S), 2020-06-10:
Der synes jeg jo i den principielle diskussion, om det er forældrene eller staten, der bedst kan tage vare på børnene, at det her så i hvert fald er et sted, hvor Dansk Folkeparti står et andet sted, i forhold til når jeg løbende har haft hele diskussionen om udsatte børn og anbringelsesområdet med spørgerens kollega, som også er her i salen i dag.
Torsten Schack Pedersen (V), 2009-04-03:
Jeg synes jo, det er rart, at vi i dag får et klart bevis på, at Det Radikale Venstre har forladt, hvad der måtte være af liberalt tankegods i partiet, og det må jo så være prisen for at indlemme sig i familien med Socialdemokratiet og Socialistisk Folkeparti.
Ellen Trane Nørby (V), 2008-04-17:
Det kan vi simpelt hen ikke acceptere i Venstre, fordi vi mener, at når man er kommet derud, hvor man på grund af vold og trusler flygter til et krisecenter med sine børn, skal der skabes ro og sikkerhed om situationen, og så skal der skabes en ro omkring den enkelte person, sådan at man igen har mulighed for at kunne genopbygge sin tilværelse for at få ro til at tænke nogle tanker om, hvordan man kommer videre i livet.
Knud Kristensen (KF), 2008-04-17:
… undskyld, så henviser hr. Bjarne Laustsen til Bjørn Dahl og KL, og det er fint nok, men i en sådan sag som den her og som mange andre sager er det sådan, at der altid skal kunne diskuteres, og jeg synes, det er dejligt, at der er nogen, der kommer med en anden synsvinkel på det spørgsmål her.
Keld Albrechtsen (EL), 1998-06-19:
Hr. Thulesen Dahl har allerede været inde på, at opinionsundersøgelserne nærmest viser det modsatte, men så mener hr. Melchior, at debatten simpelt hen er slut nu, og det synes jeg godt nok er et overraskende og lidet demokratisk synspunkt.
Lene Espersen (KF), 2003-02-19:
Sammenfattende er der således tale om, at der iværksættes nye og væsentlige initiativer i forhold til både politiets efterforskning og anklagemyndighedens strafforfølgning i sager om illegal arbejdskraft, således at vi kan sikre, at den samlede retshåndhævelse på dette meget vigtige område er både effektiv og konsekvent og herunder også i fuld overensstemmelse med den lovgivning, som Folketinget jo allerede har gennemført.
Henriette Kjær (KF), 2007-02-06:
Hr. Morten Homann kender jo godt sagsgangene i Folketinget og ved også udmærket godt, at vi da altid står med en VVMundersøgelse, inden vi begynder at diskutere finansiering, og at det så også er en bevilling, der skal sættes af på en finanslov.
Thomas Monberg (S), 2024-02-29:
Dette lovforslag udspringer af afskaffelsen af den offentlige ejendomsvurdering af erhvervsejendomme, herunder andelsboilgejendomme, som blev vedtaget tilbage i 2021, og det imødekommer konsekvenserne for de andelsboligforeninger, der anvender den offentlige ejendomsvurdering som værdiansættelsesprincip.
Tom Behnke (FP), 1999-02-25:
Jeg deler også indenrigsministerens bekymring i forhold til beskæftigelsessituationen for de udlændinge, som er i Danmark med henblik på at blive her resten af deres liv og også i de kommende generationer, og også for de udlændinge, der har opnået dansk statsborgerskab og dermed er blevet danskere.
Johs. Poulsen (RV), 2011-02-10:
Og når det samtidig fra en række indsigeres side i forhold til forslaget fremføres, at det her meget vel kan komme til at medføre, at man forslummer landsbyerne og gør vanskelighederne for landsbyerne endnu større, end de er i dag, ja, så må man sige, at advarslerne i hvert fald er så tydelige på en række områder, at det bedste, man kunne gøre fra regeringspartiernes side, ville være at sige: Skal vi drøfte det her igennem på ny i en bredere kreds?
Anders Fogh Rasmussen (V), 2003-01-16:
Min holdning er nemlig, at der skal være klare linjer, og det vil sige, at akkurat som enhver anden embedsmand godt må udføre arbejde ved siden af at være embedsmand, uddannelsesaktiviteter, undervisning, der er forskellige former, og det er tilladt, så bør det også være muligt for en særlig rådgiver. Men det skal jo ikke være sådan, at staten lønner den pågældende for at udføre arbejde for partiet.
Michael Aastrup Jensen (V), 2010-05-21:
Det kom de jo som bekendt bestemt også til, og netop disse lande spillede i samarbejde med USA en vigtig rolle i udarbejdelsen af Københavnaftalen – en aftale, som vi herhjemme ved ikke er god nok, hvis vi for alvor skal gøre noget ved klimaproblemerne og de deraf følgende sikkerhedspolitiske udfordringer.
Carsten Hansen (S), 2002-02-06:
Taberne er jo landdistrikterne, det er vores mindre byer, og det er især omegnskommunerne til de helt store byer. Det er jo dem, der vil blive taberne i konkurrencen om at tiltrække nye aktiviteter, arbejdspladser og kulturting. Taberne vil også være de billøse, det vil være pensionisterne og ikke mindst butikshandelen i byerne.
Kim Andersen (V), 2008-05-29:
Dernæst vil en lovregulering jo kræve, at der er en myndighedsopfølgning, og der må vi nok sige, at vi her kan se nogle vanskeligheder med at leve op til det, og vi mener også, det vil være forbundet med en administration og nogle omkostninger, som ikke står mål med det tilsigtede, når der ikke er disse sundhedsfaglige bevæggrunde for at skride ind.
Charlotte Fischer (RV), 2007-04-11:
Og da vi ved, at det er dødeligt – ordføreren sagde selv, at passiv rygning fører til, at folk dør af det – så synes jeg bare, at ordføreren skal bekræfte, at han syntes, det er vigtigere at tage hensyn til den, der er så heldig at sidde på sit eget kontor, end til rengøringsassistenten.
Hans Christian Schmidt (V), 2003-05-12:
Det gælder sådan set også for den aftale, som vi har diskuteret før, nemlig anmelderordningen, hvor vi altså går ind og siger, at hvis det er sådan, at vi har nogle ansøgninger, der dels er meget små, dels er meget miljøenkle, må vi lave et system sammen, og det er så det, vi har udviklet sammen med landbruget og Amtsrådsforeningen.
Marcus Knuth (V), 2016-05-10:
Jeg er ret sikker på, at hvis man kommer hertil som f.eks. syrisk flygtning og får at vide, at man har en opholdstilladelse på 1 år, som derefter bliver forlænget med maks. 1 år og derefter bliver forlænget med maks. 1 år, og når der er fred i hjemlandet, skal vedkommende hjem, tror jeg nu, det er ret klart.
Christian H. Hansen (DF), 2008-02-22:
I Dansk Folkeparti kan vi også støtte det her forslag, og jeg kan glæde mig over, at vi for anden gang i dag har en situation, hvor jeg kan gå lidt tilbage i historikken og sige B 54, som blev fremsat af Dansk Folkeparti, nemlig et beslutningsforslag om forbud mod import af og handel med skind og pelse og produkter fremstillet af kæledyr, som blev vedtaget i Folketinget.
Karina Lorentzen Dehnhardt (SF), 2015-01-23:
Jeg tror godt, man kan tillade sig at kalde det her, som forslaget giver mulighed for, for en intelligent grænsekontrol, forstået på den måde at det ikke nødvendigvis er kontrol på en stiplet linje af identitet og af pas, og hvor man ikke har mulighed for at stoppe alle sammen.
Keld Albrechtsen (EL), 1999-10-13:
Så har jeg et spørgsmål, for jeg hørte jo også på hr. Jacob Bukstis melding om, at den pind, der vedrører det retlige og det militærpolitiske, ja, den kunne godt betyde, at der kom yderligere folkeafstemninger, og jeg forstod fru Charlotte Antonsen sådan, at lige præcis sådan skal den læses, at dermed er der åbnet for ikke alene en folkeafstemning, men for flere folkeafstemninger.
Keld Albrechtsen (EL), 2003-01-15:
Så fik vi et institut, som vi føler er i en uholdbar situation, som ikke fungerer, og som også kun beskæftiger sig med økonomi, men som ikke er i stand til at foretage egentlige miljøvurderinger, og som f.eks. ikke vil være i stand til at vurdere effekten af de ting, der kommer i en Vandmiljøplan III, for bare at nævne et eksempel.
Morten Østergaard (RV), 2006-12-12:
Ja, men grunden til, at jeg drager det frem her, er, at vi tidligere i dag har diskuteret beskyttelse af børn, og den dag, vi havde onsdagsspørgsmål om dette tema, fremhævede justitsministeren, at lige præcis beskyttelse af børn er et af de områder, hvor Danmark er nødt til at gøre noget for at leve op til konventionen.